Seni kuni nad ei ole ühinenud, eksisteerib vaid  võimalus, et seemne- ja munarakust tekib uus inimene, see tähendab, nendest võib tekkida inimene, kui seemnerakk viljastab munaraku. Kui viljastamine on toimunud, ei ole tegemist mitte potentsiaalse inimesega, vaid teatud potentsiaali omava inimesega, st. inimesega, kellel on võimalused arenguks - arenguks inimesena. Selles suhtes ei ole äsjaeostunud inimene erand - me kõik omame mingit potentsiaali areneda. Ent tema eripära on selle potentsiaali tohutus suuruses - ainuüksi kvantitatiivselt kasvab ta  sünnieelsel perioodil mitmeid triljoneid kordi (triljon = miljon miljonit).